Official Journal L 047 , 18/02/2004 P. 0022 - 0024



Ir-Regolament tal-Kummissjoni (KE) Nru 278/2004 tas-17 ta' Frar 2004 li jikkonċerna l-awtorizzazzjoni proviżorja ta' użu ġdid ta' adittiv ġa awtorizzat fl-għalf ta' l-annimali (Test b'rilevanza għaż-ŻEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat id-Direttiva tal-Kunsill 70/524/KEE tat-23 ta' Novembru 1970 li tikkonċerna l-adittivi fl-għalf ta' l-annimali [1], kif emendata l-aħħar mir-Regolament tal-Kunsill (KE) Nru 1756/2002 [2], u partikolarment l-Artikolu 3 u l-Artikolu 9(e)(1) tagħha, Billi: (1) Id-Direttiva 70/524/KEE tipprevedi li l-ebda adittiv ma jista' jiġi ċċirkolat kemm-il darba ma tkunx ġiet konċessa l-awtorizzazzjoni tal-Komunità. (2) Fil-każ ta' l-adittivi msemmija fit-Taqsima II ta' l-Anness C tad-Direttiva 70/524/KEE, li tinkludi l-enżimi, l-awtorizzazzjoni proviżorja ta' użu ġdid ta' adittiv ġa awtorizzat tista' tingħata jekk il-kondizzjonijiet stipulati f'dik id-Direttiva jiġu ssodisfati, u jekk bir-raġun jista' jitqies, fid-dawl tar-riżultati disponibbli, li meta jkun użat għan-nutriment ta' l-annimali dan ikollu wieħed mill-effetti msemmija fl-Artikolu 2(a) ta' dik id-Direttiva. Din l-awtorizzazzjoni proviżorja tista' tingħata għall-perjodu li ma jeċċedix l-erba' snin fil-każ ta' l-additivi msemmija fit-Taqsima II ta' l-Anness C ta' ma' dik id-Direttiva. (3) L-użu tat-taħlita enżimatika mill-endo-1,4-beta-ksilanasi mnissla mit-Trichoderma longibrachiatum (ATCC 2105) u s-subtilisina mnissla mill-Bacillus subtilis (ATCC 2107), kif imfisser fl-Anness, proviżorjament ġie awtorizzat għall-ewwel darba mir-Regolament tal-Kummissjoni (KE) Nru 1636/1999 [3] għat-tiġieġ tat-tismin u d-dundjani. (4) Il-kumpanija produttriċi ppreżentat data ġdida għas-sostenn ta' l-applikazzjoni tagħha għall-estensjoni ta' l-awtorizzazzjoni ta' dan l-adittiv għat-tiġieġ tal-bajd. (5) L-eżami ta' din l-applikazzjoni ppreżentata għall-awtorizzazzjoni ta' dak li huwa użu ġdid ta' dan l-adittiv juri li l-kondizzjonijiet previsti fid-Direttiva 70/524/KEE għal awtorizzazzjoni proviżorja ġew issodisfati. (6) L-Awtorità Ewropea tas-Sigurtà ta' l-Ikel (il-Panel Xjentifiku dwar l-Additivi u Prodotti jew sustanzi użati fl-Għalf ta' l-Annimali) tat opinjoni favorevoli dwar dan l-adittiv fuq is-sigurtà tiegħu għat-tiġieg tal-bajd taħt il-kondizzjonijiet ta' l-użu kif imfissra fl-Anness ta' ma' dan ir-Regolament. (7) L-użu ta' dan l-adittiv għat-tiġieġ tal-bajd għandu għaldaqstant jiġi awtorizzat proviżorjament għal perjodu ta' erba' snin. (8) L-eżami ta' l-applikazzjoni juri li ċerti proċeduri huma meħtieġa għall-ħarsien tal-ħaddiema mill-esposizzjoni għall-adittiv li jidher fl-Anness. Dan il-ħarsien għandu jiġi żgurat bl-applikazzjoni tad-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni tal-miżuri biex jitħeġġeġ it-titjib fis-sigurtà u s-saħħa tal-ħaddiema fuq il-post tax-xogħol [4], kif emendata bir-Regolament (KE) Nru 1882/2003 tal-Parlament Ewropew u tal-Kunsill [5]. (9) Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali, ADOTTAT DAN IR-REGOLAMENT: Artikolu 1 Taħlita lesta li tkun tappartjeni lill-grupp ta' l-"Enżimi" kif imfisser fl-Anness hija proviżorjament awtorizzata għall-użu bħala adittiv għan-nutriment ta' l-annimali taħt il-kondizzjonijiet stipulati fl-Anness. Artikolu 2 Dan ir-Regolament jidħol fis-seħħ fit-tielet jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-17 ta' Frar 2004. Għall-Kummissjoni David Byrne Membru tal-Kummissjoni [1] ĠU L 270, 14.12.70, pġ. 1. [2] ĠU L 265, 03.10.02, pġ. 1. [3] ĠU L 194, 27.07.99, pġ. 17. [4] ĠU L 183, 29.06.89, pġ. 1. [5] ĠU L 284, 31.10.03, pġ. 1. -------------------------------------------------- ANNESS Nru (jew Nru tal-KE) | L-adittiv | Il-formula kimika, deskrizzjoni | L-ispeċi jew il-kategorija ta' l-annimali | L-età massima | Il-kontenut minimu | Il-kontenut massimu | Provvedimenti oħrajn | Tmiem il-perjodu ta' l-awtorizzazzjoni | Unitajiet ta' attività kull kilogramm ta' ikel ta' l-annimali servut | Unitajiet ta' attività kull kilogramm ta' ikel ta' l-annimali servut | L-enżimi | 37 | L-endo-1,4-beta-ksilanasi KE 3.2.1.8 Is-subtilisina KE 3. 4.21.62 (L-aviżima 1300) | It-taħlita ta' l-endo-1,4-beta-ksilanasi mnissla mit-Trichoderma long-ibrachiatum (ATCC 2105) u s-subtilisina mnissla mill-Bacillus subtilis (ATCC 2107), b'attività minima ta': – endo-1,4-beta-ksilanasi: 2500 U/gramma– subtilisina: 800 U/gramma | It-tiġieġ tal-bajd | – | endo-1,4-beta-ksilanasi: 1875 U subtilisina: 600 U | – – | 1.Fl-istruzzjonijiet ta' l-użu ta' l-adittiv u t-taħlita lesta, urit-temperatura għall-ħażna,il-ħajja tal-ħażna u l-istabbilità tat-tgerbib.2.Id-doża rakkomandata kull kilogramm ta' għalf ta' l-annimali servut:– endo-1,4-beta-ksilanasi: 1 875 U– subtilisina: 600 U.3.Għall-użu fl-għalf ta' l-annimali mħallat per eżempju fejn aktar minn 65 % tiegħu jkun magħlef. | tat- 18.2.2008 | --------------------------------------------------